Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: a 36/2000. (XII. 27.) OM rendelethez
Paragraph Index: 1192

5. A képzés főbb tanulmányi területei és arányai 5.1. Elméleti képzés: A gyermekek és fiatalok és családjaik körében, illetve a gyermek- és ifjúságvédelem területén végzett segítő munkához hasznosítható társadalomismereti, szociálpolitikai, jogi-igazgatási, pedagógiai, pszichológiai, pszichopatológiai, pszichiátriai és szociális munka alapismeretei. E tanulmányi terület a tanórákban kifejezett képzési időnek legalább 40%-át alkotja. 5.2. Gyakorlati képzés: A hallgatók személyiségének, kapcsolati készségeinek a fejlesztése; a tanácsadói munkához szükséges viselkedési és beavatkozási stratégiák kialakítása, gyakorlása; a gyermek- és ifjúságvédelem alapellátó és szakellátó intézményeiben szupervízió mellett végzett terepgyakorlat; a szakdolgozat készítéséhez szükséges egyéni ismeret- és tapasztalatszerzés tutor vezetésével. E tanulmányi terület a tanórákban kifejezett képzési időnek legalább 50%-át alkotja.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes